CELEX: 62010FN0078
Language: sk
Date: 2010-09-18 00:00:00
Title: Vec F-78/10: Žaloba podaná 18. septembra 2010 — Antelo Sanchez a i./Parlament

6.11.2010   
            
            
               SK
            
            
               Úradný vestník Európskej únie
            
            
               C 301/65
            
         Žaloba podaná 18. septembra 2010 — Antelo Sanchez a i./Parlament
   (Vec F-78/10)
   ()
   2010/C 301/106
   Jazyk konania: francúzština
   
      Účastníci konania
   
   
      Žalobcovia: Pilar Antelo Sanchez (Brusel, Belgicko) a i. (v zastúpení: M. Casado García-Hirschfeld, advokátka)
   
      Žalovaný: Európsky parlament
   
      Predmet a opis sporu
   
   Zrušenie rozhodnutia žalovaného prijatého vo forme výplatných pások žalobcov o obmedzení úpravy ich mesačných platov od júla 2009 na zvýšenie o 1,85 % v rámci každoročnej úpravy odmien a dôchodkov úradníkov a ostatných zamestnancov na základe nariadenia Rady (EÚ, Euratom) č. 1296/2009 z 23. decembra 2009
   
      Návrhy žalobcov
   
   
               —
            
            
               zrušiť napadnuté rozhodnutie v rozsahu, v akom na základe nariadenia (EÚ, Euratom) č. 1296/2009, ktorým sa od 1. júla 2009 upravujú odmeny a dôchodky úradníkov a ostatných zamestnancov Európskej únie, ako aj opravné koeficienty, ktoré sa vzťahujú na tieto odmeny a dôchodky, určuje sadzbu úpravy základných platov na 1,85 %,
            
         
               —
            
            
               priznať im úroky z omeškania vypočítané podľa sadzby určenej Európskou centrálnou bankou dlžné z celej sumy rozdielu medzi platom uvedeným na ich výplatných páskach od januára 2010 a upravených výplatných páskach za obdobie od júla 2009 do decembra 2009 a platom, na ktorý boli oprávnení až do dňa poskytnutia omeškanej úpravy týchto základných platov,
            
         
               —
            
            
               zaviazať Európsky parlament na náhradu trov konania.